கேள்வி: வேளூர் வாயில் பற்றி தகவல் சொல்.
பதில்: திருவாரூர் மாவட்டம் நன்னிலம் ஊருக்கு மேற்கில் இக்காலத்தில் உள்ள புள்ளிருக்கு வேளூர்தான் இந்தச் சங்ககால வேளூர்-வாயில். இதனை இக்கால மக்கள் வைத்தீஸ்வரன் கோயில் என வழங்குகின்றனர். ;சத்தியம் :இவ்வூர்த் தெய்வத்தின்மீது ஆணையிட்டு ஒருவன் சத்தியம் செய்வதாகச் சங்ககாலப் புலவர் இடையன் நெடுங்கீரனார் பாடுகிறார். அகநானூறு 166 ;நெல்வளம் :பழம்பல் நெல்லின் வேளூர் வாயில் என்று இதன் வளத்தை அந்தப் புலவர் குறிப்பிடுகிறார். ;தெய்வம் :இவ்வூர்த் தெய்வம் அஞ்சத்தக்க ஆற்றலுடையதாம். இத்தெய்வத்துக்கு உயர்பலி என்னும் பொங்கல்-அமுது படைப்பார்களாம். இத்தெய்வத்துக்கு அணிவிக்கப்படும் பூமாலையில் நறுமணப் பொருள்களைத் தெளிப்பார்களாம். அதனால் அந்தப் பூக்களை வண்டுகள் மொய்ப்பதில்லையாம். ;உயர்பலி = மருத்துவப் பொங்கல் :உயர்பலி எனச் சங்கப்பாடல் கூறுவது மருத்துவ உணவை எனவும், அந்த உணவு வைத்தியமாக உமைந்ததால் வைத்தீசுரன் என இத்தெய்வத்தைப் பிற்காலத்தில் குறிப்பிடலாயினர் எனவும் கொள்வது பொருத்தமானது. நறுவிரை தெளித்த நாறு இணர் மாலை பொறி வரி வண்டினம் ஊதல கழியும் உயர்பலி பெறூஉம் உருகெழு தெய்வம் --- அணங்குக – அகம் 166 ;தலைப்புணை வதுவை :தலைவன் காவிரியாற்றுப் புதுவெள்ளத்தில் தலைப்புணை என்னும் மிதவையில் ஏறி என்னுடன் வதுவைமணம் செய்துகொண்டான். இன்று அவன் தன் மனைவியிடம் இல்லை என வேளூர்-வாயில் தெய்வத்தின்மீது ஆணையிட்டுச் சொல்கிறான். ஆயின் வெள்ளத்தில் என்னோடு நேற்று நீராடியது யார்? – எனப் பரத்தை தன் தோழியை வினவுவதாகப் பாடல் அமைந்துள்ளது.